cyanic-selkie/wikianc huggingface dataset:
Աշոտ Հակոբյան (հետախույզ)
Կենսագրություն
Աշոտ Հակոբյանը ծնվել է 1915 թվականի դեկտեմբերի 31-ին, Բաքվում։ Աշխատել է ՀԽՍՀ անվտանգության մարմիններում։ Տիրապետել է ֆրանսերեն, իտալերեն, թուրքերեն, ռումիներեն, բուլղարերեն և արաբերեն լեզուներին։ 1946 թվականին անլեգալ աշխատանք է իրականացրել Ռումինիայում («Եփրատ» կեղծանունով)։ Գործել է Հովհաննես Սարաջյանի փաստաթղթերով, որը ծնվել էր 1916 թվականի մայիսի 9-ին Թուրքիայում։ 1949 թվականի սեպտեմբերի 25-ին Հակոբյանը Ռումինիայի եկեղեցիներից մեկում ամուսնացել է Կիրա Վիկտորովնա Չերտենկոյի («Տանյա») հետ։ Հետագայում նրանք մեկնել են Շվեյցարիա, այնտեղից էլ Իտալիա։ 1949-1959 թվականներին Հակոբյանը ղեկավարել է արտաքին հետախուզության  անլեգալ հաստատությունը Իտալիայում (կեղծանունը «Արտեմ»)։ Նրա հաստատությունը համագործակցել է Իտալիայի ներքին գործերի նախարարության մի շարք գործակալների հետ «Демид», «Квестор», «Цензор»): «Цензор»-ի հիմնական հաջողությունը Իտալիայի ԱԳՆ անվտանգության ծառայության գլխավոր տնօրենի պահարանից գաղտնի փաստաթղթերի առգրավումն է եղել։ Նա վերականգնել է կապը նախկին գործակալ «Օմարի» հետ, որը 1948 թվականին ազատվել էր Ներքին գործերի նախարարության գաղտնագրման բաժնից, այնուհետ ծառայել  Իտալիայի ամերիկյան դեսպանատանը։ 1953 թվականին Հակոբյանը գորգերի վաճառականի անվան տակ մեկնել է Կահիրե, որտեղից էլ 1954 թվականին վերադարձել է Հռոմ։ 1950-ականների վերջին Հակոբյանը վերադարձել է ԽՍՀՄ ։
Մահացել է 1981 թվականի մարտի 19-ին։ Թաղված է Մոսկվայի հայկական գերեզմանատանը ։
Արտաքին հղումներ
Կատեգորիա:Հայրենական մեծ պատերազմի հետախույզներ Կատեգորիա:Խորհրդային հետախույզներ Կատեգորիա:Կեղծանուններ
Սուրեն Էնֆիաջյան
Սուրեն Արամի Էնֆիաջյան (1917, Բաթում - ), հայ բժիշկ, Երկրորդ աշխարհամարտի մասնակից։
Կենսագրություն
Ծնվել է արհեստավորի ընտանիքում։ 1936 թվականին ավարտել է Բաթումի կոմունալ տեխնիկումը, 1942 թվականին՝ Երևանի բժշկական ինստիտուտը։ Այնուհետև զորակոչվել է բանակ։ Նախ եղել է № 3698 էվակուացիոն հոսպիտալում (1942-1943), այնուհետև՝ № 5553-ում, որը գործում էր 4-րդ, ապա՝ 3-րդ Ուկրաինական ռազմաճակատներում կռվող 57-րդ բանակի կազմում։ Այդ դաշտային հոսպիտալը մասնակցում է Յասսի-Քիշնևյան օպերացիայի հարձակողական գործողություններին, որոնք ծավալվեցին 1944 թվականի օգոստոսի 20-27-ը։ Էնֆիաջյանը զինվորական ծառայությունը շարունակում 1946 թվականի հուլիսը՝ գլխավորելով նևրոպաթոլոգիական բաժանմունքը, այնուհետև տարբեր պաշտոններով աշխատել է Բալթյան նավատորմում։ Հիվանդության պատճառով զորացրվել է, աշխատել Երևանի № 15 պոլիկնիլիկայում որպես նևրոպաթոլոգ։
Պարգևատրվել է մարտական մեդալներով ու պատվոգրերով ։
Ծանոթագրություններ
Կատեգորիա:Հայ բժիշկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Երևանի պետական բժշկական համալսարանի շրջանավարտներ
Դուեսայգուես
Դուեսայգուես  (Duesaigües), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։ Տարածքը կազմում է 13,58 կմ²։ Բնակչությունը՝ 240 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Տելվե
Տելվե  (Telve), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1886 մարդ (2008), բնակչության խտություն՝ 29 մարդ/կմ²։ Զբաղեցնում է 64կմ² մակերես։ Փոստային ինդեքս՝ 38060։ Հեռախոսային կոդ՝ 0461։ Բնակավայրի հովանավորն է սուրբ կուկս Մարիամը։
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Սուրբ Աստվածածին եկեղեցի (Քանաքեռ)
Սուրբ Աստվածածին եկեղեցի, գործող հայկական առաքելական եկեղեցի Երևանի Քանաքեռ թաղամասում։
Պատմություն
1679 թ. աղետալի երկրաշարժից տուժել է նաև Քանաքեռի Սուրբ Աստվածածին եկեղեցին։ Եկեղեցու պատի արձանագրությունը վկայում է, որ այն 1695 թ. կառուցվել է տեղի բնակիչների միջոցներով։ Եկեղեցին պատկանել է միաբանությանը (ունեցել է միաբանական բնակարաններ և պարսպապատով շրջափակված վանական այլ շինություններ)։ Սբ. Աստվածածին եկեղեցին եռանավ բազիլիկ է՝ աղոթասրահում երկու զույգ մույթերով, արևելյան կողմից ավագ խորանով և դրան կից զույգ ավանդատներով, մուտքեր ունի հարավային և արևմտյան կողմերից։ Եկեղեցու ներսի պատերին ագուցված են XV - XVII դդ. նախշազարդ խաչքարեր։ Դրանցից մեկի վրա, որպես կատարող, հիշատակված է Քերամ անունը։ Խորհրդային ժամանակաշրջանում եկեղեցին դադարել է գործել՝ դառնալով պահեստ։ Անկախությունից հետո այն վերանորոգել է պատմական հուշարձանների պահպանության հայկական ընկերությունը։ Խաչատուր Աբովյանի «Վերք Հայաստանի» վեպի հերոսը` Աղասին, թաղված է եկեղեցու բակում։
Արտաքին հղումներ
ա ա
Օպիտնոե (ավան, Արտյոմովսկի շրջան)
Օպիտնոե (Опитне), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Օպիտնոե ավանում բնակվում էր 1 983 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի ավաններ
A Carnival Christmas
A Carnival Christmas, հիփ հոփ երաժիշտներ Insane Clown Posse-ի երրորդ մինի ալբոմը՝ թողարկված 1994 թվականի դեկտեմբերի 6-ին Psychopathic լեյբլի ներքո ։ Սկավառակը վերահրատարակվել է 1997 թվականին Island Records-ում։
Արտաքին հղումներ
Կատեգորիա:Ալբոմներ
Արչիլ Կուրդիանի
Սովորել է Վրաստանի պոլիտեխնիկական ինստիտուտում (1922-1929), 1936-1944 թվականներին՝ Թբիլիսիի գլխավոր ճարտարապետ։ 1959-1962 թվականներին՝ ՎԽՍՀ ճարտարապետական միության վարչության նախագահ։ Կուրդիանիի նախագծով կառուցվել են՝ Մոսկվայում՝ Համամիութենական գյուղատնտեսական ցուցահանդեսի ՎԽՍՀ տաղավարը (1939, ԽՍՀՄ պետական մրցանակ, 1941), Թբիլիսիում՝ «Դինամո» մարզադաշտըը (1933-1937), Դիդուբեի կամուրջը (1954), Թբիլիսիի հեռուստակենտրոնը (1957) և այլ շինություններ։ 1948 թվականից դասավանդում է Թբիլիսիի գեղարվեստի ակադեմիայում (1960 թվականից՝ պրոֆեսոր)։
Ծանոթագրություններ
Կատեգորիա:Վրացի ճարտարապետներ Կատեգորիա:Ճարտարապետներ այբբենական կարգով Կատեգորիա:1903 ծնունդներ Կատեգորիա:1988 մահեր Կատեգորիա:ԽՄԿԿ անդամներ Կատեգորիա:Վրաստանի տեխնիկական համալսարանի շրջանավարտներ
Գողը (Գյուտ հափշտակողը)
Գողը (Գյուտ հափշտակողը), 1929 թվականին Հայֆիլմ կինոստուդիայի նկարահանած համր գեղարվեստական ֆիլմ, էկրանավորվել է Մարտի 18 1931 թ.
Բուգուջատե
Բնակչությունը 3139 մարդ, բնակչության միջին խտությունը՝ 1570 մարդ/կմ², զբաղեցնում է 2 կմ² տարածք, փոստային ինդեքս՝ 21020, հեռախոսային կոդը՝ 0332։
Քաղաքի հովանավորն է համարվում Սան Վիտորեն։
Ակորդի փոխադրում
Ակորդի ձևափոխված կրկնությունը կոչվում է ակորդի փոխադրում։
Բուգուջատե
Ծանոթագրություններ
Կատեգորիա:Իտալիայի բնակավայրեր
Ակորդի փոխադրում
Փոխադրման դերը
Փոխադրման շնորհիվ ակորդը ստանում է նոր մելոդիկ դրություն կամ նոր դասավորություն (կամ երկուսը միաժամանակ)։ Ակորդի մելոդիկ դրությունը փոխվում է, երբ մեղեդին մեկ ակորդային հնչյունից անցնում է մյուսին։ Դրա համար մելոդիկ դրության փոփոխումը մեղեդիի զարգացման համար կարևոր նշանակություն ունի։ Փոխադրումը ստեղծում է մեղեդիական և ռիթմական շարժում՝ առանց ակորդները փոփոխելու։ Ակորդների չափազանց հաճախակի փոփոխումը հեշտությամբ հանգեցնում է հարմոնիայի ծանրաբեռնվածության։ Շատ հաճախ մելոդիկ դրության փոփոխումից առաջ է գալիս դասավորության փոփոխում (լայնը՝ նեղով կամ հակառակը՝ նեղը՝ լայնով)։ Դասավորության փոփոխումը երբեմն ունի տեխնիկական նշանակություն (ձայնատարության հարմարություն, ճշտություն, սահունություն)։
Գողը (Գյուտ հափշտակողը)
Սյուժե
Նոր մեքենայի նախագծերը բանվորից հափշտակած ինժեների մասին է։ Խարդավանքը բացահայտվում է, գողը պատժվում ։
Ակորդի փոխադրում
Փոխադրման տեխնիկան
Երբ մեղեդին շարժվում է տերցիա կամ կվարտա քայլով, հնարավոր է փոխադրման երկու դեպք. Երբ մեղեդին շարժվում է կվինտա կամ սեքստա քայլով՝ ալտը շարժվում է մեղեդիի ուղղությամբ, իսկ տենորը մնում է իր տեղում, այսինքն ակորդի դասավորությունը փոխվում է (շեղ փոխադրում)։
Աղբյուրներ
Կատեգորիա:Երաժշտության տեսություն
Գողը (Գյուտ հափշտակողը)
Ծանոթագրություններ
Կատեգորիա:1929 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Հայերեն ֆիլմեր
Անտոն Միտով
Անտոն Ստեֆանով Միտով (Антон Стефанов Митов, ), բուլղար նկարիչ, արվեստագետ, քննադատ, մանկավարժ, պրոֆեսոր, հասարակական գործիչ, Բուլղարիայի գիտությունների ակադեմիայի թղթակից-անդամ (1918)։
Բուլղարիայի գեղանկարչության ռեալիզմի ականավոր ներկայացուցիչներից մեկն է։
Կենսագրություն
Անտոն Միտովը ծնվել է 1862 թվականի ապրիլի 1-ին Ստարա Զագորայում ՝ վաճառական Ստեֆան Հաջիմիտովի ընտանիքում։ 1881-1885 թվականների սովորել է Ֆլորենցիայի գեղարվեստի ակադեմիայում՝ Ջուզեպպե Չարաֆնիի ղեկավարության ներքո (1838-1902)։ Վերադառնալով հայրենիք, զբաղվել է հրապարակախոսությամբ, եղել է ուսուցիչ Ստարա Զագորայի, Պլովդիվի, Վառնայի և Սոֆիայի միջնակարգ դպրոցներում։
Անտոն Միտովը եղել է արվեստների պատմության, հեռապատկերի և նկարչության մեթոդիկայի պրոֆեսոր, ինչպես նաև եղել է Սոֆիայի գեղարվեստի ակադեմիայի տնօրեն (1912-1918 և 1924-1927), որի հիմնադիրներից մեկն է նա եղել (1896)։
Բուլղարական գեղանկարչության առաջին ծովային բնապատկների հեղինակն է՝ «Վառնայի նավահանգիստ», «Վառնայի ափ», «Վառնայի ծով»։ Միտովն ակտիվ մասնակցել է հասարակական-մշակութային ու քաղաքական կյանքում, և հանդես է եկել որպես բորբոքուն հրապարակախոս։
Մի շարք ռեալիստական ժանրային նկարների, ինչպես նաև դիմանկարների, բնապատկների հեղինակ։
Նկարիչ, Դիմիտրովյան մրցանակի դափնեկիր Բորիս Միտովի հայրն է։
Անտոն Միտովը մահացել է 1930 թվականի օգոստոսի 20-ին Սոֆիայում՝ 68 տարեկան հասակում։
Աղբյուրներ
Կատեգորիա:Բուլղարացի մանկավարժներ Կատեգորիա:Բուլղարացի հասարակական գործիչներ Կատեգորիա:Բուլղարիայի գիտությունների ակադեմիայի անդամներ Կատեգորիա:Բուլղարացի նկարիչներ Կատեգորիա:Բուլղարացի հրապարակախոսներ Կատեգորիա:Բուլղարացի արվեստագետներ Կատեգորիա:Ֆլորենցիայի գեղարվեստի ակադեմիայի շրջանավարտներ
Յամի Գաութամ
Յամի Գաութամ (यामी गौतम, Yami Gautam, ), հնդիկ դերասանուհի և մոդել։
Կենսագրություն
Յամին ծնվել է Բիլասպուրում՝ խիմաչալի ժողովրդի ներկայացուցիչների ընտանիքում ։ Նրա հայրը՝ Մուկեշ Գաութամը, եղել է փենջաբի ֆիլմերի հայտնի ռեժիսոր ։ Յամին ունի քույր Սուրիլին, որը նույնպես դերասանուհի է  ։ 12 տարեկանում նա ընտանիքի հետ տեղափոխվել է Մումբայ։
Նրա կարիերան սկսվել է «Chand Ke Paar Chalo» և «Yeh Pyar Na Hoga Kam» սերիալներից, որոնց շնորհիվ նա որպես հեռուստատեսային դերասանուհի դարձել է հանրաճանաչ։ 2009 թվականին նա իր առաջնաելույթը կատարել է Կանադայի «Ullasa Utsaha» կինոնկարում, որտեղ խաղացել է հայտնի դերասան Գանեշի հետ։
2012 թվականին Բոլիվուդում դերասանուհին առաջնաելույթ է ունեցել «Դոնոր Վիկի» ֆիլմում, որտեղ ևս նրա զուգընկեր Այուշման Խուրանանի առաջնաելույթն էր։ Նրա հերոսուհին՝ Աշիմա Ռոյը, Արևմտյան Բենգալիայից մի աղջիկ է, որը սիրահարվել է գլխավոր հերոսին։ Ֆիլմը առևտրային հաջողություն է ունեցել և նա իր խաղացած դերի համար արժանացել է քննադատական գնահատականի ։
2017 թվականին նա Հրիթիկ Ռոշանի հետ նկարահանվել է «Kaabil» ֆիլմում՝ խաղալով գլխավոր հերոսի կնոջ դերը, որը եղել է նրա նման կույր։ Ֆիլմը առևտրային հաջողություն է ունեցել և արժանացել է դրական գնահատականի։ Նույն թվականին նրա մասնակցությամբ թողարկվել է «Սարկար 3» ֆիլմը, որը ձախողվել է վարձույթում  ։
Այժմ Յամին նկարահանվում է «Batti Gul Meter Chalu» ֆիլմում, որում նա փոխարինել է Իլեանա Դե Քրուզին ։
Ծանոթագրություն
Կատեգորիա:Մոդելներ այբբենական կարգով Կատեգորիա:Դերասանուհիներ այբբենական կարգով Կատեգորիա:Հնդիկ դերասանուհիներ Կատեգորիա:Հնդիկ մոդելներ
Զորավոր Սուրբ Աստվածածին եկեղեցի (Երևան)
Երևանի Սուրբ Անանիա Առաքյալ անապատ (Զորավոր Սուրբ Աստվածածին եկեղեցի), կրոնական կառույց հին Երևանի Շահար թաղամասի հյուսիսային կողմի այգեստանում։ Պարփակված է Պուշկին և Թումանյան փողոցներում` բազմահարկ բնակելի շենքերի միջև։ 17-րդ դարում եկեղեցին գտնվում էր հին Երևանի սահմաններից դուրս` հյուսիսային կողմի այգիների տարածքում։ Սուրբ Զորավոր եկեղեցին 17-րդ դարի վերջին կառուցված տիպիկ հուշարձան է, որպիսիք էին Երևանի մեծ երկրաշարժից (1679 թ.) հետո 1690-ական թվականներին վերակառուցված Կաթողիկե Սուրբ Աստվածածին, Սուրբ Պողոս-Պետրոս և մյուս եկեղեցիները։
Պատմություն
9-10-րդ դարերում այս տարածքում, Սուրբ Անանիա առաքյալի նշխարների վրա կառուցվել է մի մատուռ, որը ժամանակին ուխտատեղի է եղել։ Մարդիկ տարբեր վայրերից եկել են այստեղ հույսով, որ սրբի հրաշագործ մասունքները օժտված են բուժելու կարողությամբ։ Դրա մասին կա հիշատակում Առաքել Դավրիժեցու մոտ.
Դպրոցն ու անապատը
16-18-րդ դարերում Երևանում գործող եկեղեցիները համարվում էին մշակութային օջախներ, որոնցում գործում էին դպրոցներ։ Առանձնահատուկ ուշադրության է արժանի Մովսես Սյունեցու (Տաթևացու) հիմնադրած Սբ Անանիա անապատի դպրոցը։ Մովսես Սյունեցին 1608թ. Սյունիքում` Կիրակոս Պոնտացու և Սարգիս եպիսկոպոսի հետ միասին հիմնում են նշանավոր Սյունյաց մեծ կամ Հարանց անապատը, որը միջնադարյան ամենախոշոր կրթական օջախն էր։ 1620թ. Մովսես Սյունեցին թողնում է Հարանց անապատը և մեկնում Էջմիածին։ Այնուհետև, խուսափելով Մելիքսեթ կաթողիկոսի հալածանքներից, Էջմիածնից տեղափոխվում է Երևան, ծանոթանում է այն ժամանակ «Երևանի իշխան» Ամիրգունա խանի հետ, և վերջինիս բարյացակամությունը շահելով, առաջարկ է ստանում մնալ Երևանում, վանք հիմնել Սուրբ Անանիա առաքյալի մատուռի շրջապատում և քարոզել բնակչությանը։ Մովսես Սյունեցի վարդապետը համաձայնում է։ Նոր Ջուղայի առևտրականների նյութական օժանդակությամբ և քաղաքի բնակիչների օգնությամբ կառուցվում են վանքը, ժամատունը, միաբանների խցերն ու առաջնորդարանը։ Այս մասին վկայում է Սիմեոն Երևանցի կաթողիկոսը «Ջամբռ» պատմագրության մեջ.
Այստեղ Մովսես վարդապետը հիմնել է նաև դպրոց։ Անապատի և դպրոցի համբավը, ըստ Առաքել Դավրիժեցու, տարածվել է մինչև Հունաստան, Թուրքիա, Վրաստան, Պարսկաստան։ 1635–1636 թվականներին՝ թուրք-պարսկական պատերազմի ժամանակ, ավերվել են անապատի բոլոր շինությունները, բացի մատուռից։ Փիլիպոս Ա Աղբակեցի կաթողիկոսը 1637 թվականին քարով վերակառուցել է անապատի բոլոր շենքերը՝ հավելելով նաև սեղանատուն։ 1679 թվականի հունիսի 4-ի երկրաշարժից անապատն ամբողջովին ավերվել է։
Վանքի վերակառուցումը
Մովսես Սյունեցու կառուցած շենքերը, բացի Սուրբ Անանիա մատուռից, փայտաշեն էին, ուստի երկար կյանք չունեցան։ 1635-1636 թթ թուրք-պարսկական կռիվների ժամանակ ավերվել են եկեղեցու կառույցները։ Այս մասին հիշատակում է Առաքել Դավրիժեցին.
Փիլիպպոս կաթողիկոսը (1632-1655 թթ) վերակառուցում է վանքը, որը կրկին ավերվում է 1679թ. մեծ երկրաշարժից։ Նահապետ Ուռհայեցի կաթողիկոսի օրոք (1691-1705 թթ), Խոջա Փանոսի միջոցներով 1691-1993 թթ կառուցվում է քարաշեն Սբ Աստվածածին եկեղեցին` այժմյան տեսքով, որը կանգուն է մինչև օրս։ Այս եկեղեցու հիմքերը կապված չեն Սուրբ Անանիա առաքյալի մատուռի հետ. 1889 թ. վերանորոգման ժամանակ դամբարանի մուտքը եկեղեցու միջից փակվել է, իսկ նրա վրա կառուցվել է փոքր, գմբեթարդ շինություն։ Կառուցվել են նաև սյունազարդ ժամատուն, երկու ավանդատներ և զանգակատուն։ Միևնույն ժամանակ եկեղեցու պատերին դուռ և պատուհաններ են բացվել, որոնք անհարիր են կառույցի ոճին ։
1693 թվականին Երևանի մեծահարուստ Խոջա Փանոսը մինչև հիմքերը քանդել է անապատի մատուռը և նույն տեղում սրբատաշ տուֆով կառուցել մեկ զույգ խաչաձև մույթերով եռանավ բազիլիկի հորինվածքով Սուրբ Աստվածածին եկեղեցին և նրա արևմտյան ճակատին կից՝ եռակամար բաց սրահ, որի կենտրոնում բարձրանում է զանգակատան վեցասյուն ռոտոնդան։ Եկեղեցու ներսում, հյուսիսարևմտյան մույթի կողքից, սրահի հյուսիսային կողմում մուտք է բացվել դեպի Սուրբ Անանիայի թաղածածկ, ստորգետնյա ոչ մեծ դամբարանը։
1731 թվականին Ավետիք վարդապետը պատրաստել է տվել եկեղեցու խաչկալը։
1793 թվականին Գաբրիել հարյուրապետը նորոգել է եկեղեցու տանիքը։
1835 թվականին Սուրբ Անանիա Առաքյալ անապատը դադարել է մենաստան լինելուց, և նրա եկեղեցին դարձել է շուրջը բնակություն հաստատած մարաղացի գաղթականների համար ծխական եկեղեցի։
1939 թ. Երևանի նախկին Զորավար եկեղեցու շենքը Հուշարձանների պահպանության կոմիտեի կողմից հաշվի է առնվում որպես ճարտարապետական-հնագիտական հուշարձան։ Եկեղեցին` կրոնական համայնք չունենալու պատճառով 1938 թ. մայիսից դադարում է գործել` քահանա Խորեն Շուշանյանը հրաժարվում է իր պաշտոնից։ Եկեղեցու գույքը և շենքը անխնամ չմնալու համար ՊՀՊ կոմիտեն դիմում է ՀԽՍՀ գերագույն խորհրդի նախագահությանը` Զորավոր եկեղեցին հանձնելու իր իրավասությանը ։
Ներկայումս Երևանի Սուրբ Անանիա Առաքյալ անապատը քաղաքի Կենտրոն համայնքի գործող եկեղեցիներից է։
«Զորավոր» ավետարան
Այնտեղ պահվող, հրաշագործ համարվող և «Զորավոր» կոչվող Ավետարանի անունով եկեղեցին սկսել է կոչվել Զորավոր Սուրբ Աստվածածին։
Ըստ ավանդության, իբրև թե այդ մատյանը Սևանա կղզու վանքից գողացված արժեքները տեղափոխելիս ընկել է լիճը, Հրազդան գետով հասել է Երևանի մոտ ու հայտնվել մի աստվածապաշտ կնոջ մոտ։ Վերջինս էլ սուրբ գիրքը հանձնել է Անանիա վանքին։ Այտեղ ավետարանը պահվել է մինչև 19-րդ դարի վերջը, նրան վերագրվել է բուժելու զորություն։
Արտաքին հղումներ
Կատեգորիա:Երևանի եկեղեցիներ Կատեգորիա:17-րդ դարի հայկական վանքեր և եկեղեցիներ Կատեգորիա:Երևանի տեսարժան վայրեր
Լիվերմոր
Լիվերմորը (Livermore) քաղաք է ԱՄՆ Կալիֆոռնիա նահանգի Ալամիդայի շրջանում։ Քաղաքում է գտնվում Է. Լոուրենսի անվան հանրահայտ Livermore ազգային լաբորատորիան ։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:Սիլիկոնե հովիտ Կատեգորիա:Ալամիդա (շրջան)
(8402) 1994 GH9
(8402) , աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 11-ին Էլեանոր Հելինի կողմից Պալոմարում ։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պողպատե ուղի (հուշարձան)
«Պողպատե ուղի» հուշահամալիր (Мемориал «Стальной путь»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Վսևոլոժսկի շրջանում։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 471410280300706) համաձայն ՌԽՖՍՀ նախարարների խորհրդի 1974 թվականի դեկտեմբերի 4-ի թիվ 624 որոշման ։
Պատմություն
1943 թվականին Լենինգրադի շրջափակման ճեղքումը հնարավորություն տվեց քաղաք հասցնել անհրաժեշտ մթերքները և տարհանել բնակիչներին։ Շինարարները սեղմ ժամկետներում` 12 օրում, կառուցեցին առաջին երկաթուղին։ 36-կիլոմետրանոց ուղին միացնում էր Պոլյանա կայարանը և Մորոզովի անվան ավանը։ Կառուցվել էր նաև 1300 մետր երկարությամբ ցցաշեն կամուրջ ։
Կառուցվել է 1973 թվականին Պետրոկրեպոստ երկաթուղային կայարանում` Մորոզովի անվան քաղաքատիպ ավանի մոտ։ Նախագծի հեղինակներն են ճարտարապետ Ի. Գ. Յավեյնը և քանդակագործ Գ. Դ. Գլիկմանը ։
Նկարագրություն
Հուշարձանը բաղկացած է 8 մետր բարձրությամբ ստելայից, որի վրա գտնվում են երկաթուղայինների խորաքանդակներ և հիշատակային գրություն, որը պատմում է 1941-1944 թվականներին Լենինգրադի շրջափակման տարիներին նրանց գործած սխրանքի մասին. «Հերոս երկաթուղայիններին` Լենինգրադի պաշտպանության խստաշունչ տարիներին անձնվեր աշխատանքի և Կյանքի ճանապարհին գործած սխրանքի համար»։ Ստելայի կողքին մշտական կայանատեղում տեղադրված է 1933 թվականի թողարկման ЭМ-721-83 շոգեքարշը ։
Գրականություն
Կատեգորիա:Լենինգրադի մարզի հուշարձաններ Կատեգորիա:1973 հիմնադրումներ
Կալիֆոռնիայի տեխնոլոգիական ինստիտուտ
Կալիֆոռնիայի տեխնոլոգիական ինստիտուտը  (ընդունված է նաև Կալտեք կամ Կալտեխ (Caltech -- արտասանվում է Քալթեք) մասնավոր գիտահետազոտական ինստիտուտ է տեղակայված Փասադենայում, Կալիֆոռնիա։ Կալտեխը ունի վեց ակադեմիական բաժանմունք գիտական և ճարտարագիտական ուղղվածությամբ։
Ֆուտբոլի աշխարհի առաջնություն 1974
Ֆուտբոլի աշխարհի առաջնություն 1974, տասներորդ աշխարհի առաջնությունը, որը տեղի ունեցավ Արևմտյան Գերմանիայում (ներառյալ Արևմտյան Բեռլին) հուիսի 13-ից հուլիսի 7-ը: Այս առաջնությունում առաջին անգամ խաղարկվեց ներկայիս գավաթը, որը ստեղծեց իտալացի քանդակագործ Սիլիվիո Գացանիգան: Նախորդ գավաթը, որը կոչվում էր Ժյուլ Ռիմեի գավաթ, մնաց բրազիլացիներին, քանի որ նրանք այն նվաճեցին երրորդ անգամ: Ընդունող երկիրը հաղթեց առաջնությունում ` եզրափակչում հաղթելով Նիդերլանդներին 2–1 հաշվով, որը տեղի ունեցավ Մյունխենի Օլիմպիական մարզադաշտ: Հաղթանակաը Արևմտյան Գերմանիայի համար երկրորդն էր, նախորդ անգամ նրանք հաղթել էին 1954 թվականին: Ավստրալիան, Արևելյան Գերմանիան, Հայիթին և Զաիրը մասնակցեցին եզրափակիչ փուլին, ընդ որում Արևելյան Գերմանիայի միակ մասնակցությունն էր:
Անցկացման վայրի ընտրություն
Արևմտյան Գերմանիան ընտրվեց որպես ընդունող երկիր ՖԻՖԱ-ի կողմից Լոնդոնում 1966 թվականի հուլիսի 6-ին: 1978 և 1982 թվականների առաջնությունների անցկացման վայրերը ընդունվեցին միևնույն ժամանակ: Արևմտյան Գերմանիան համաձայնվեց զիջել Իսպանիային 1982 թվականի առաջնությունը, փոխարենը Իսպանիան համաձայնվեց 1974 թվականի առաջնությունը Արևմտյան Գերմանիայում անցկացնելու վերաբերյալ:
Որակավորում
Որակավորման փուլին մասնակցեցին իննսունութ երկիր:
Շատ հզոր հավաքականներ չորակավորվեցին, այդ թվում 1966 թվականի չեմպիոն Անգլիան, Ֆրանսիան, Մեքսիկան, Իսպանիան, 1966 թվականին երրորդ տեղ զբաղեցրաց Պորտուգալիան, Բելգիան, Չեխոսլովակիան, Հունգարիան և Ռումինիան: ԽՍՀՄ-ը նույնպես որակազրկվեցմ քանի որ հրաժարվեց մեկնել Չիլի 1973 թվականի ռազմական հեղաշրջման պատճառով: Նիդերլանդները և Լեհաստանը որակավորվեցին առաջին անգամ 1938 թվականից հետո: Շոտլանդիան վերադարձավ 16 ամյա բացակայությունից հետո: Արգենտինան և Չիլին վերադարձան` բաց թողնելով 1970 թվականի առաջնությունը:
Առաջին անգամ որակավորվեց Արևելյան Գերմանիան և Ավստրալիան, վերջինս մյուս անգամ որակավորվեց միայն 2006 թվականին: Հայիթին դարձավ առաջին հավաքականը Կուբայից հետո և Զաիրը առաջինն էր երթա Սահարյան տարածարջանից:
2018 թվականի դրությամբ սա Հայիթիի և Զաիրի (ներկայումս Կոնգոյի ԴՀ) հավաքականները վերջին անգամ մասնակցեցին ՖԻՖԱ աշխարհի գավաթի եզրափակիչ փուլին:
Որակավորված հավաքականների ցան
Եզրափակիչ փուլին որակավորվել էին 16 հավաքականներ:
Ձևաչափ
16 հավաքականներ բաժանվեցին չորս խմբի, յուրաքանչյուր խմբում չորս հավաքական: Յուրաքանչյուրը իր խմբում խաղաց խմբի մյուս հավաքականների դեմ, ընդ որում հաղթանակի համար տրվեց 2 միավոր, ոչ ոքիի համար` մեկ միավոր և պարտության համար զրո միավոր: Միավորներով առաջին երկու հավաքականները ամեն խմբից անցան հաջորդ փուլ: Հաջորդ փուլի համար կիրառվեց նոր ձևաչափ ի տարբերություն նախորդ հինգ առաջնությունների: Հաջորդ փուլում ձևավորվեց մեկ այլ խմբային փուլ, որտեղ ութ հավաքականները բաժանվեցին երկու խմբի: Յուրաքանչյուր խմբի հաղթող դուրս եկավ եզրափակիչ, իսկ խմբերում երկրորդ հավաքականները վիճարկեցին երրորդ տեղը:
Առաջին փուլ
Առաջնությունը հիմնականում անցավ վատ եղանակային պայմաններում և կային քիչ պաշտպանված վայրեր: Արևելյան Եվրոպայի երկրպագուների մուտքը սահմանափակվեց քաղաքական դրդապատճառներով:
Կառլոս Կասսելին Չիլիի ընտրանուց դարձավ առաջին ֆուտբոլիստը աշխարհի առաջնության խաղում, ով հեռացվեց կարմիր քարտի միջոցով: Կարմիր քարտը ներմուծվել էր 1970 թվականի աշխարհի առաջնության ժամանակ, սակայն ոչ ոք չէր հեռացվել այդ առաջնության ժամանակ:
Երկու հավաքականներ ցուցադրեցին հզոր խաղ առաջին փուլում: Նիդերլանդները ցուցադրեցին «Տոտոլ ֆուտբոլ», որի կազմում ընդգրված էին հիմնականում հոլանդական Այաքսից: Հոլանդացիները առաջին անգամ դուրս եկան եզրափակիչ` հաղելով առաջին փուլում Ուրուգվային և Բուլղարիային և ոչ ոքի խաղացին Շվեդիայի հետ: Շվեդիան միացավ նրանց երկորդ փուլում, Ուրուգվային 3-0 հաղթելուց հետո:
Երկրորդ խմբում հավասար պայքար էր: Բրազիլիան, Հարավսլավիան և Շոտլանդիան միմայնց միջև խաղերն ավարտեցին ոչ ոքի, և հաղողը որոշվեց Զաիրին ամենամեծ գոլային առավելություն ունեցող հավաքականների միջև: Հարավսլավիան աֆրիկացիներին հաղթեվ 9-0 հաշվով, Բրազիլիան` 3-0 հաշով, իսկ Շոտլանդիան` 2-0 հաշվեվ, այսպիսով ունենալով վատագույն գոլային տարվերությունը: Շոտլանդիան դարձավ առաջին հավաքականը, որը դուրս մնաց հետագա պայքարից առանց պարտության:
Առաջին խմբում հանդիպեցին Արևելյան և Արևմտյան Գերմանիաների հավաքականները, որոնց հետ միասին խմբում ընդգրկված էին Չիլին և Ավստրալիան: Վերջին խաղը անմենասպասվածն էր երկու գերմանական հավաքականների միջև: Արևմտյան Գերմանիան արդեն ապահովել էր հաջորդ փուլի ուղեգիրը անկախ այս խաղի ելքից: Բոլոր ժամանակների ամենաքաղաքականացված հանդիպումներից մեկը ավարտվեց Արևելքի հաղթանակով Յուրգեն Շպարվասսերի ուշ գոլի շնորհիվ: Այս արդյունքը ստիպեց Արևմտյան Գերմանիային վերադասավորումներ կատարել կազմում, ինչը օգնեց նրանց նվաճել աշխարհի գավաթը:
Երկրորդ փուլ
Փաստացի երկրորդ փուլի խմբերում տեղի ունեցան հանդիպումներ, որոնք գործնականում ունեին կիսաեզրափակչի նշանակություն: A խմբում Նիդերլանդները և Բրազիլիան հանդիպեցին, երբ նախորդ երկու խաղերում հաղթանակ էին գրանցել, նույն վիճակն էր B խմբում, երբ հանդիպեցին Արևմտյան Գերմանիան և Լեհաստանը, այս խաղերի հաղթողները դուրս եկան եզրափակիչ:
A խմբում Յոհան Կրոյֆի երկու գնդակները օգնեցին հոլանդացիներին առավելության հասնել Արգենտինային նկատմամբ 4–0 հաշվով: Նույն օրը Բրազիլիան հաղթեց Արևելյան Գերմանիային 1–0 հաշվով: Հոլանդացիները հաղթեցին Արևելյան Գերմանիային 2-0 հաշվով, իսկ հարավամերիկյան հանդիպումում Բրազիլյան հաղթեց Արգենտինային 2-1 հաշվով: Արգենտինան և Արևելյան Գերմանիան խաղացին ոչ ոքի 1-1 հաշվով, իսկ Բրազիլիա Նիդերլանդներ խաղում Նիդերլանդների տոտալ ֆուտբոլի շնորհիվ և Յոհան Նիկսենսի և Կրոյֆի գոլերի օգնությամբ Նիդերլանդները դուրս եկան եզրափակիչ:
B խմբում Արևմտյան Գերմանիան և Լեհաստանը հերթով հաղթեցին Հարավսլավիային և Շվեդիային: Վճռորոշ խաղում Արևմտյան Գերմանիան և Լեհաստանը մինչև 76-րդ րոպեն խաղացին գոլազուրկ ոչ ոքի, սակայն 76-րդ րոպեին Գերդ Մյուլերը խփեց հաղթական գնդակը և դուրս եկավ եզրափակիչ: Երրորդ տեղի համար պայքարում լեհերը առավելության հասան բրազիլացիների նկատմամբ 1-0 հաշվով:
Ծանոթագրություններ
Կատեգորիա:ՖԻՖԱ Աշխարհի առաջնություն 1974 Կատեգորիա:Ֆուտբոլի աշխարհի առաջնություններ Կատեգորիա:Գերմանիայում անցկացված միջազգային ֆուտբոլային մրցություններ
Թեոդոր Կուրցիուս
Թեոդոր Կուրցիուս (Julius Wilhelm Theodor Curtius, ), գերմանացի քիմիկոս։
Քիլի (1889 թվականից), Բոննի և Հայդելբերգի համալսարանների պրոֆեսոր։ 1882 թվականին Թեոդոր Կուրցիուս ստացել է բենզոիլգլիցիլգլիցին՝ սինթետիկ առաջին պեպտիդը։ Առաջարկել է էսթերներից պեպտիդների (1883), ազիդներից ամինաթթուների (1902) սինթեզի եղանակներ։ 1894 թվականին հայտնագործել է կարբոնաթթուների ազիդների փոխարկումն առաջնային ամինների։ Ուսումնասիրելով դիազոէսթերները՝ առաջինն է ստացել (1897-1890 թվականներ) հիդրազին, հիդրազիդներ, ազիդներ, ազոտաջրածնական թթու։
Ծանոթագրություններ
Կատեգորիա:Գերմանացի քիմիկոսներ Կատեգորիա:Պրուսիայի գիտությունների ակադեմիայի անդամներ Կատեգորիա:Հայդելբերգի համալսարանի շրջանավարտներ Կատեգորիա:Լայպցիգի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Գերմանացի գիտնականներ Կատեգորիա:Գերմանացի լեռնագնացներ
Մարդու վերարտադրողական համակարգ
Բազմացման նշանակությունը
Կյանքի հարատևման հիմնական պայմանը օրգանիզմների իրենց նմաններին վերարտադրելու ֆունկցիան է։ Դա իրականանում է բազմացման միջոցով։ Գոյություն ունի բազմացման երկու հիմնական եղանակ՝ անսեռ և սեռական։
Հայտնի է, որ անսեռ բազմացման ժամանակ նոր օրգանիզմը զարգանում է մայրական օրգանիզմի մեկ բջջից կամ բջիջների խմբից։ Բազմացման առավել կատարյալ եղանակաը սեռական բազմացումն է, որին մասնակցում են երկու՝ արական և իգական անհատներ։ Յուրաքանչյուրում զարգանում են սեռական բջիջներ, իգականում՝ ձու կամ ձվաբջիջ, արականում՝ սպերմիում կամ սպերմատոզոիդ։ Սպերմատոզոիդի և ձվաբջջի միաձուլումից առաջանում է բեղմնավորված ձու՝ զիգոտ, որը զարգանալով առաջացնում է նոր օրգանիզմ։
Սաղմի զարգացման ընթացքում աստիճանաբար խիստ հաջորդականությամբ առաջանում են տվյալ օրգանիզմի բնորոշ առանձնահատկություններ։
Արական սեռական համակարգ
Մարդու արական սեռական համակարգի օրգաններն են ամորձիները, սերմնածորանները, սերմնաբշտերը, շագանակագեղձը և առնանդամը։
Ամորձիները՝ սերմնարանները, զույգ, խառը գեղձեր են, տեղավորված են ամորձապարկի մեջ և կազմված են գալարուն խողովակներից, որոնցում զարգանում են սպերմատոզոիդներ և սինթեզվում են արական սեռական հորմոններ։ Սպերմատոզոիդը մանրադիտակային մեծություն ունի է։ Այն ունի պոչ, որի գալարուն շարժումների շնորհիվ այն ինքնուրույն տեղաշարժվում է։ Սերմնարաններում արտադրված սեռական հորմոնները նպաստում են արական օրգանիզմին բնորոշ երկրորդային սեռական հատկանիշների՝ ցածր ձայնի, դեմքի և մարմնի մազածածկույթի, մարմնակազմվածքի ձևավորմանը և կարգավորում են սեռական ֆունկցիաները։ Ամորձուց սպերմատոզոիդներն անցնում են սերմնածորանի մեջ, որն ամորձու հետին մակերեսով բարձանում է վեր ու սերմնալարի կազմում մտնում որովայնի խոռոչ, ապա իջնում կոնքի խոռոչ։
Սերմնաբշտերը սպերմատոզոիդների պահեստ են, գտնվում են կոնքի խոռոչում, արտադրվում են նրանց կենսունակությունն ապահովող հեղուկ, որի մեջ վերջնականապես հասունանում են։ Սերմնաբշտիկց սկսվում է արտազատող ծորան, որը միանալով նույն կողմի սերմնածորանին, շագանակագեղձի սահմանում բացվում է միզուկի մեջ։
Շագանակագեղձն իր անվանումն ստացել է շագանակի ձև ու մեծություն ունենալու շնորհիվ։ Այն տեղավորված է միզապարկի տակ, արտադրում է սպերմատոզոիդների ակտիվությունն ու կենսունակությունն ապահովող հեղուկ, որը ծորաններով լցվում է գեղձի հաստության միջով անցնող միզուկի մեջ։ Սպերմատոզոիդների և նշված հեղուկների խառնուրդը կոչվում է սերմնահեղուկ (սպերմա)։
Իգական սեռական համակարգ
Իգական սեռական համակարգի օրգաններն են ձվարանները, արգանդափողերը, արգանդը, հեշտոցը և ամոթույքը։
Ձվարանները զույգ խառը գեղձեր են, տեղավորված են որովայնի խոռոչում։ Նրանցում զարգանում են իգական սեռական բջիջներ՝ ձվաբջիջներ և սինթեզվում սեռական հորմոններ։ Վերջիններս ապահովում են իգական օրգանիզմին բնորոշ երկրորդային սեռական հատկանիշները (բարձր ձայն, կաթնագեղձերի մեծացում, մարմնի որոշ մասերում ճարպի կուտակում, մարմնակազմվածքի ձևավորում) և սեռական ֆունկցիաները։ Ձվարանը կազմված է կեղևային և միջուկային շերտից։ Կեղևային շերտում կան ձվարանային բշտեր՝ պարկուճներ (ֆոլիկուլներ),որոնց մեջ զարգանում են ձվաբջիջներ։ Նորածին աղջկա ձվարանում կա 400000 չհասունացած ձվաբջիջ, որոնցից կյանքի ընթացքում հասունանում են 300-500-ը։ Մնացածներն ապաճում են։ Հասունացած ձվաբջիջը կենդանական աշխարհի ամենամեծ բջիջն է և երևում է անզեն աչքով։ Ձվարանի միջուկային շերտը կազմված է շարակցական հյուսվածքից և պարունակում է արյունատար անոթներ,նյարդեր։
Արգանդափողերը (ձվատար փողերը) սկսվում են արգանդից և մոտենում ձվարաններին։ Նրանք ճկույթի հաստությամբ խողովակներ են, ձվարանին մոտեցնող ծայրը ձագարաձև է, ծոպավոր, որի մեջ ձվարանից անցնում է հասունացած ձվաբջիջը։ Արգանդափողի խոռոչը ծածկված է թարթչավոր էպիթելային հյուսվածքով։ Թարթիչների տատանողական շարժումների ու փողերի գալարակծկումների շնորհիվ ձվաբջիջը մղվում է արգանդի խոռոչ։
Արգանդը մկանակազմ տանձաձև օրգան է, որի խոռոչը ծածկված է լորձաթաղանթով։ Խոռոչում  զարգանում է պտուղը, ապահովվում է նրա սնուցումն ու պաշտպանումը։ Արգանդի ստորին նեղ մասը՝ վզիկը, տեղավորված է հեշտոցում։ Հեշտոցը մկանաշարակցահյուսվածքային խողովակ է, որն իր ծայրով ընդգրկում է արգանդի վզիկը, իսկ ստորին ծայրով բացվում է ամոթույքային ճեղքի մեջ։ Նրա խոռոչը ծածկված է լորձաթաղանթով։ Հեշտոցով սպերմատոզոիդները թափանցում են արգանդի խոռոչ, ապա արգանդափողերի մեջ։ Հեշտոցը ծննդաբերական ուղու բաղկացուցիչ մասն է։
Կույսերի հեշտոցի ստորին բացվածքը ծածկված է շարակցահյուսվածքային թաղանթով՝ կուսաթաղանթով։ Նրա վրա կա փոքր անցք դաշտանային արյունը դուրս գալու համար։ Հեշտոցի մուտքի մոտ գտնվում է միզուկի արտաքին բացվածքը։ Սեռահասուն օրգանիզմում յուրաքանչյուր ամիս պարբերաբար ձվարաններից մեկում հիպոֆիզի հորմոնի ազդեցությամբ հասունանում է մեկ ձվաբջջով ֆոլիկուլ։ Ձվաբջջի հասունացումից հետո ֆոլիկուլի արտաքին շերտը խիստ բարակում է, երկրորդ շաբաթվա վերջում պատռվում, և ձվաբջիջն արտամղվում է ֆոլիկուլից, որը կոչվում է ձվազատում։ Այդ պահին արգանդափողի ծոպերը դասավորվում են ձվարանի շուրջը, և արտամղված ձվաբջիջն ընկնում է արգանդափողի մեջ, որտեղ ավարտվում է նրա հասունացումը և կարող է բեղմնավորվել։ Յոթ օրվա ընթացքում այն մղվում է արգանդի մեջ։ Պատռված ֆոլիկուկի խոռոչը լցվում է դեղնավուն ճարպանման նյութ պարունակող բջիջներով ու վերածվում դեղին մարմնի, որը ժամանակավոր ներզատական գեղձի դեր է կատարում։ Նրա արտազատված հորմոնը կասեցնում է հաջորդ ֆոլիկուլի հասունացումը, արգանդի լորձաթաղանթը նախապատրաստում ընդունելու բեղմնավորված ձվաբջջից զարգացող սաղմին։ Արգանդի արյան մազանոթներն արյունալեցվում են սաղմի սնուցումն ապահովելու համար։ Եթե ձվաբջիջը չի բեղմնավորվել, ձվազատման 13-14-րդ օրը դեղին մարմինը դադարում է արտազատել հորմոն, արգանդի լորձաթաղանթը պոկվում է և պատռված մազանոթների արյան ու քայքայված ձվաբջջի հետ արտամղվում դեպի հեշտոց և հեռանում օրգանիզմից։ Դա տևում է 3-5 օր և կոչվում է դաշտանային շրջան։ Դրանից հետո արգանդի լորձաթաղանթը վերականգնվում է։ Դաշտանային փուլը կրկնվում է յուրաքանչյուր 28-30-րդ օրը և կապված է ֆոլիկուլի և ձվաբջջի հասունացման հետ։
Տես նաև
Կատեգորիա:Արական սեռական համակարգ Կատեգորիա:Իգական սեռական համակարգ Կատեգորիա:Սեռական օրգաններ
Օտրադովկա (գյուղ, Արտյոմովսկի շրջան)
Օտրադովկա (Одрадівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Օտրադովկա գյուղում բնակվում էր 152 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Դեյվիդաս Շեմբերաս
Դեյվիդաս Շեմբերաս (Deividas Šemberas, ), լիտվացի ֆուտբոլիստ, հանդես է եկել պաշտպանի և կիսապաշտպանի դիրքում։ Ռուսաստանի առաջնությունում ամենաշատ խաղերն անցկացրած օտարերկրացին (369 հանդիպում) ։
Կենսագրություն
Շեմբերասը «Ժալգիրիս» ակումբի սան է։ 1995-1997 թվականներին հանդես է եկել «Ժալգիրիս Վոլմետա» ակումբում։ 1997 թվականին տեղափոխվել է «Ժալգիրիսի» հիմնական թիմ, որի կազմում անցկացրել է 27 հանդիպում և խփել 3 գոլ։ 1998 թվականին պայմանագիր է կնքել Մոսկվայի «Դինամոյի» հետ, որի կազմում անցկացրած երեք տարիների ընթացքում մասնակցել է Ռուսաստանի առաջնության 88 խաղի և խփել երկու գոլ։ 2002 թվականին Շեմբերասն իր ակումբակից Ռոլան Գուսևի հետ միասին պայմանագիր է կնքել Մոսկվայի ԲԿՄԱ-ի հետ։ Նոր թիմում իր նորամուտը կատարել է 2002 թվականի մարտի 9-ին՝ «Տորպեդո ԶԻԼ» ակումբի հետ հանդիպման ժամանակ խաղադաշտ դուրս գալով թիմի հիմնական կազմում։ Բանակայինների կազմում Դեյվիդասը դարձել է Ռուսաստանի եռակի չեմպիոն, վեց անգամ նվաճել Ռուսաստանի գավաթը և դարձել ՈՒԵՖԱ գավաթակիր։ ԲԿՄԱ-ի պաշտոնական խաղերում իր առաջին գոլը Շեմբերասը խփել է Ռուսաստանի Սուպերգավաթի խաղարկության՝ Կազանի «Ռուբին» ակումբի դեմ խաղում։ 2009 թվականի հուլիսի 26-ին դարձել է գոլի հեղինակ՝ Ռուսաստանի առաջնության 15-րդ տուրի՝ Մոսկվայի «Սպարտակի» դեմ խաղում։ Նաև Շեմբերասը ճանաչվել է Ռուսաստանի առաջնության լավագույն պաշտպան։ ԲԿՄԱ-ի կազմում խաղալիս 63 անգամ նախազգուշացվել է դեղին քարտով և յոթ անգամ հեռացվել դաշտից։
2012 թվականի հուլիսի 13-ին երկամյա պայմանագիր է կնքել «Ալանիայի» հետ ։
Վալերի ԳԱզզաևի գլխավորությամբ խաղացել է երեք թիմերում («Դինամո», ԲԿՄԱ և «Ալանիա»)։
2015 թվականի նոյեմբերի 28-ին անցկացրել է իր վերջին խաղն ու ավարտել ֆուտբոլիստի կարիերան ։ 2015 թվականի դեկտեմբերի 3-ին ընտրվել է Լիտվայի ֆուտբոլային ակումբների ասոցիացիայի (Ա լիգայի, A lygos klubų asociacija) նախագահ և ղեկավարության անդամ ։
Ձեռքբերումներ
«ԲԿՄԱ»
«Ժալգիրիս»
Արտաքին հղումներ
Կատեգորիա:Լիտվացի ֆուտբոլիստներ Կատեգորիա:Լիտվայի հավաքականի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ալանիայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
101-րդ կիլոմետր
«Հարյուրմեկերորդ կիլոմետր» («101-й километр»), ոչ պաշտոնական տերմին, որը նշանակում է ԽՍՀՄ-ում քաղաքացիների որոշակի կատեգորիաների նկատմամբ կիրառվող իրավունքների սահմանափակման միջոց։ Նրանց արգելվում էր բնակություն հաստատել Մոսկվայի, Լենինգրադի, միութենական հանրապետությունների մայրաքաղաքների (Կիև, Մինսկ, Տաշքենդ, Քիշնև, Ռիգա, Վիլնյուս, Տալլին, Բաքու, Երևան, Թբիլիսի, Ալմա-Աթա, Աշխաբադ, Ֆրունզե, Դուշանբե), այլ խոշոր քաղաքների (Նովոսիբիրսկ, Սվերդլովսկ, Խարկով և այլն), ինչպես նաև «փակ» քաղաքներ (Սևաստոպոլ, Դնեպրոպետրովսկ, Կույբիշև) շուրջ տարածվող 100 կմ գոտում։ Սոցիալական պաշտպանության այս միջոցը հորինել են ոչ թե բոլշևիկները, այլ դա եկել է ցարական Ռուսաստանից։ Այսպիսով, օրինակ, 1897 թվականին Սեմյոն Սերեդային մերժվել է Մոսկվայում բնակվելու իրավունքը, և նա ստիպված է եղել բնակություն հաստատել Կալուգայում, որտեղ այդ ժամանակ աքսորված էին Իոսիֆ Դուբրովինսկին, Նիկոլայ Դոբրոխոտովը, Պավել Բիկովը և այլք։
Պոնտոս (Իսպանիա)
Պոնտոս  ( Pontós) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Էմպորդա շրջանում։ Տարածքը կազմում է 13․7 կմ2, բնակչությունը՝ 242 մարդ (2010 թվականի տվյալներով)։
101-րդ կիլոմետր
Քաղաքական բռնաճնշումների ընթացքում և դրանից հետո 101-րդ կիլոմետրից այն կողմ ուղարկում էին բռնադատվածների ընտանիքների անդամները ՌՍՖՍՀ քրեական օրենսգրքի 58-րդ հոդվածով։ Հետագայումաքսորի այդ տեսակին ենթրկվել են հիմնականում չաշխատող քաղաքացիները (պորտաբույծներ), այլախոհները, ռեցիդիվիստները և ՌԽՖՍՀ քրեական օրենսգրքի հատկապես ծանր հոդվածներով դատապարտվածները։ 1953 թվականին այս տարածքը լրջորեն համալրվել են համաներման արժանացածները։ 1980 թվականի Օլիպիական խաղերի ժամանակ այնտեղ են վտարվել բոլոր ոչ վստահելիները։ Օլիմպիադայի բացման նախօրեին Մոսկվայում «մաքրման» են ենթարկվել շուրջ 50 հազար «հակասոցիալական տարրեր»՝ մուրացկաններ, հարբեցողներ և սկանդալիստներ, որոնք վարչական կարգով ժամանակավորապես «արտաքսվել են 101 կիլոմետրից այն կողմ» ։
Պոնտոս (Իսպանիա)
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
101-րդ կիլոմետր
Մոսկվայից 101 կմ հեռավորության վրա գտնվում են Ալեքսանդրովը և Պետուշկին (Վլադիմիրի մարզ), Բալաբանովոն և Բելոուսովոն (Կալուգայի մարզ), Եգորևսկը, Կոլոմնան, Շատուրան, Օրեխովո-Զուևոն, Զարայսկը, Վոլոկոլամսկը, Մոժայսկը, Ռուզան, Դուբնան, Տալդոմը, Ստուպինոն (Մոսկվայի մարզ) ։ 101-րդ կիլոմետրը խստորեն չի մեկնաբանվել երկրաչափականորեն՝ Կարմիր հրապարակում կենտրոն ունեցող 100 կմ շառավղով շրջանագծի տեսքով, այլ այն բնակավայրերի ցանկի տեսքով, որոնց ավելի մոտ բնակություն հաստատելն արգելված էր։ Միևնույն ժամանակ, օրինակ, մինչև Բալաբանովո Կարմիր հրապարակից ընդամենը 86 կմ է (ուղիղ գծով), իսկ Պետուշկովից՝ 117 կմ։
Արտաքին հղումներ
Կատեգորիա:Խորհրդային դարձվածքներ Կատեգորիա:Մարդու իրավունքները ԽՍՀՄ-ում Կատեգորիա:Հալածանքներ ԽՍՀՄ-ում
Ճումեն
Ճումեն, գյուղ Արցախի Հանրապետության Շահումյանի շրջանում։
2014 հուլիսի 7-ին Ճումենում 17-ամյա երիտասարդ է անհետացել, որին, համաձայն ԶԼՄ-ների ենթադրությունների, առևանգել են ադրբեջանցի դիվերսանտները ։
Արցախի 2000 թվականի հոկտեմբերի 3-ի օրենքով Ջոմարդը վերանվանվել է Ճումեն ։
Բնակչություն
Մինչև 2020 թվականը գյուղում ապրում է միայն մեկ ընտանիք ։
Ծանոթագրություններ
Կատեգորիա:Ադրբեջանի կողմի բռնազավթված տարածքներ Կատեգորիա:Շահումյանի շրջանի համայնքներ
Ժորժ Օգյուստ Կուտոն
Ժորժ Օգյուստ Կուտոն (Georges Auguste Couthon, ), ֆրանսիացի քաղաքական գործիչ, փաստաբան, Ֆրանսիական հեղափոխության յակոբինյան գործիչ։ 1791 թվականին ընտրվել է Օրենսդիր ժողովի, 1792 թվականին՝ Կոնվենտի անդամ։ 1793 թվականին եղել է Հասարակական փրկության կոմիտեի անդամ։ Մաքսիմիլիան Ռոբեսպիեր և Լուի Անտուան Սեն-Ժյուստի հետ ղեկավարել է յակոբինյան վարչակարգի կառավարությունը։ 1793 թվականի օգոստոս-հոկտեմբերին մասնակցել է Լիոնի ապստամբության ճնշմանը։
Տերմիդորյան հեղաշրջումից հետո գլխատվել է։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:1755 ծնունդներ Կատեգորիա:1794 մահեր Կատեգորիա:Ֆրանսիացի փաստաբաններ Կատեգորիա:Մահապատժի ենթարկված քաղաքական գործիչներ
Փորձություն կրակի հետ
Փորձություն կրակի հետ (The Scorch Trials), «Լաբիրինթոսում վազողը» շարքի երկրորդ գիրքը երիտասարդական հակաուտոպիա ժանրում։ Վեպը հրատարակվել է 2010 թվականին Delacorte Press հրատարակչության կողմից ։
«Լաբիրինթոսում վազողը» շարքի առաջին գիրքն էկրանավորվել է 20th Century Fox կինոընկերության կողմից, երկրորդ գրքի էկրանավորման պրեմիերան նախատեսված է 2015 թվականի սեպտեմբերի 17-ին ։
Սյուժե
Ըստ գրքի Թոմասը և մյուս փրկված գլեյդերները վերջապես անցել են Լաբիրինթոսը և հիմա խաղաղ քնած են մի սենյակում, որտեղ իրենց բերել են «փրկիչները»։ Գլեյդերները արթնանում են այն բանից, որ իրենց սենյակ փորձում են ներխուժել խելագար մարդիկ։ Թոմասը պարզում է, որ իր մոտ կորել է Թերեզայի հետ հեռազգացական կապը, և գնում է ստուգելու, թե արդյո՞ք ամեն ինչ լավ է։ Նա տեսնում է, որ դուռը փակ է, և Նյուտը դուռը բացում է կրակմարիչով։ Թերեզայի փոխարեն սենյակում տեսնում են մի անծանոթ տղայի՝ Էրիս անունով։ Պարզվում է, որ երկու Լաբիրինթոս է եղել, որոնցից մեկում տղաներ են եղել և այն անվանվել է «Ա» խումբ, իսկ մյուսում աղջիկներ՝ «Բ» խումբ։ Էրիսը, ինչպես Թերեզան, եղել է միակ տղան աղջիկների մեջ և նա էլ ունի հեռազգացության կարողություն։ Գլեյդերները հասկանում են, որ «փրկիչներից» նույնիսկ հետք չի մնացել, իսկ ճաշարանում նրանք տեսնում են առաստաղից կախված դիակների։ Նրանց մեջ Թոմասը ճանաչում է մի քանիսին՝ «փրկիչներին»։ Ավելի ուշ Մինհոն նկատում է Էրիսի դաջվածքը վզին, որը, փաստորեն, շատերն ունեն․ Նյուտի վրա՝ «ԱՐԱՏԻ սեփականություն․ Առարկա Ա-5», Մինհոյի՝ «ԱՐԱՏԻ սեփականություն,Առարկա Ա-7,Նյուտի ՝«ԱՐԱՏԻ» սեփականություն,Առարկա Ա-5, Թոմասի՝ «ԱՐԱՏԻ սեփականություն․ Առարկա Ա-2», և գրված է, որ Թոմասին պետք է սպանի «Բ» խումբը,բոլորը ունենում են նաև իրենց անվանումները,օրինակ ՝Մինհո-առաջնորդ,Նյուտ՝«սոսինձ» և այլն։
Խելագարները չէին անհանգստանում, բայց ելք և ուտելիք չկար։ Գլեյդերները երեք օր սոված էին, մինչև ճաշարանում անհայտ կերպով հայտնվում է ուտելիք և մի տղամարդ՝ հագած սպիտակ կոստյում, որը պաշտպանված է անտեսանելի դաշտով։ Մինհոն տալիս է նրան Առնետ մականունը։ Այդ տղամարդը ասում է, որ սկսվել է «փուլ 2»-ը, և որ ԱՐԱՏԸ հատուկ վարակել է բոլոր գլեյդերնեերին Բռնկմամբ, որպեսզի նրանք հետևեն ԱՐԱՏԻ ցուցումներին հանուն այդ հիվանդության դեմ դեղի։ «Ա» խումբը պետք է շարժվի դեպի հյուսիս, որտեզ նրանք կգտնեն ապաստան, որտեղ այդ դեղն է․։ Նրանք երկու շաբաթ ունեն։
Սկզբում նրանք պետք է գտնեն ելք թունելի միջով։ Նրանք գնում են թունել․ այնտեղ ամբողջովին մթություն է տիրում, առաստաղից կաթկթում է ինչ-որ անհայտ հեղուկ։ Ընկնելով գլխին այն պոկում է գլուխը վզից՝ ստեղծելով կատարյալ մետաղական գունդ գլխի փոխարեն։ Այսպես խումբը կորցնում է մի քանի գլեյդերի։ Վերջապես նրանք գտնում են ելքը։ Այդ ելքը տանում է իրենց դեպի անապատ։ Նրանք սկսում են իրենց ճանապարհը։
Հեռվում գլեյդերները նկատում են քաղաք, Թոմասը այլ կողմում նկատում է աղջկա։ Ավելի մոտ գնալով նա տենսում է, որ դա Թերեզան է։ Թերեզան մտնում է այնտեղ գտնվող շինության մեջ։ Թոմասը հետևում է նրան։ Երբ նա մտնում է ներս, նկատում է, որ Թերեզան իրեն հենց այնպես է պահում, ինչպես Գալլին Չակին սպանելուց առաջ։ Թոմասը կռահում է, որ աղջկան հսկում է ԱՐԱՏԸ։ Թերեզան ասում է Թոմասին, որ իրենից հեռու գնա, և համբուրում է նրան։
Խումբը ընկնում է անվերջանալի փոթորկի մեջ և կորցնում է յոթ մարդու, իսկ Մինհոյին գրեթե մեռնում էր կայծակից, բայց գլեյդերները կարողանում են հասնել քաղաք, որտեղ գիշերում են։ Առավոտյան նրանց գտնում է երիտասարդ խելագար Խորխեն, ով կռվում է Մինհոյի հետ, բայց Թոմասը կանչում է նրան բանակցությունների։ Թոմասը խոստանում է Խորխեին, որ եթե նա օգնի իրենց անցնել Կաթսայի միջով, ապա ինքն էլ կստանա Բռնկման դեմ դեղը։ Խորխեն համաձայնվում է և իր հետ բերում է Բրենդային, ում մոտ զգացմունքներ են առաջանում Թոմասի հանդեպ։ Խորխեն որոշում է խաբել իր ընկերներին, որպեսզի փախչի գլեյդերների հետ, բայց նրա խումբը պայթեցնում է նկուղը, որտեղ նրանք գտնվում էին և արդյունքում առանձնանում գլեյդերներն ու Խորխեն Բրենդայից և Թոմասից։ Բրենդային և Թոմասին հաջողվում է փախչել խելագարներից և նրանք գիշերը մնում են մեքենայում։ Առավոտյան թոմասը գտնում է մի թիթեղ, որի վրա գրված է․ «Թոմաս, դու իրական առաջնորդ ես»։ Բրենդան բացատրում է, որ այդպիսիի թիթեղներ կան ամբողջ Կաթսայում։
Միայն Թոմասն ու Բրենդան են ճամփա ընկնում։ Ճանապարհին երեք խելագար ստիպողաբար տանում են նրանց ինչ-որ երեկույթի, որտեղ իրենց ստիպում են մի խմիչք խմել, որը, փաստորեն, քնաբեր դեղ էր։ Նրանք արթնանում են մի նկուղում։ Թոմասին ստիպում են պատմել իր մասին, և թե ինչու է իր անունը գրված թիթեղներ վրա։ Թոմասը ամեն-ինչ պատմում է, և հենց այդ ժամանակ նրանց փրկում են գլեյդերները՝ պատանդ վերցնելով խելագարներին։ Թոմասը պատանդների մեջ չի տեսնում երրորդ խելագարին և պատմում է այդ մասին Միհոյին և Նյուտին։ Երբ խումբը պատրաստվում է գնալ, այդ երրորդ խելագարը կրակում է Թոմասին։ Մինհոն հարձակվում է խելագարի վրա։ Թոմասը կորցնում է գիտակցությունը։ Ավելի ուշ նա գիտակցության է գալիս, Խորխեն հանում է գնդակը նրա ուսից։ Հետ Թոմասը զգում է, որ իր մարմնով վարակ է տարածվում։ Նրան տանում է ԱՐԱՏԸ։
Շուտով գալիս է Թերեզան և բացատրում է, որ այդ ամենը նա արել է ԱՐԱՏԻ հրամանով, քանի որ նրանց պետք էր, որ Թոմասը զգա, թե ինչ է դավաճանությունը։ Նա նաև ասում է, որ գիտեր այն մասին, որ իրեն վտանգ չի սպառնում և ԱՐԱՏԸ սպառնացել է սպանել Թոմասին, եթե Էրիսն ու Թերեզան չլսեն իրենց։ Թոմասը համաձայնվում է, բայց նրա Թերեզայի հանդեպ անվստահությունը դեռ մնում է։
Թոմասը, Թերեզան և Էրիսը հասնում է խմբին և վերջապես հասնում են ապաստանին։ Մոտենում է փոթորիկը և դեռահասների շուրջ հանկարծակի հայտնվում են գերեզմաններ, որոնք նման էին այն բաներին, որտեղ մնում էին գրիվերները ցերեկները։ Նրանց միջից դուրս էին գալիս վիթխարի մարդնամ էակներ և մտնում են պայքարի մեջ ողջ մնացածների հետ։ Հենց այն պահին, երբ լրանում է 14 օրը, բացվում է բերգը, և բոլորը մտնում ենայնտեղ։ Թոմասը քնում է և արթնանում է լսելով հեռազգացական նախազգուշացում Բրենդայից, ինչը հուշում է վտանգի մասին։
Արտաքին հղումներ
Կատեգորիա:Անգլերեն գրքեր Կատեգորիա:2010 գրքեր Կատեգորիա:Հակաուտոպիական վեպեր Կատեգորիա:Էկրանավորված ամերիկյան վեպեր Կատեգորիա:Ամերիկյան գիտաֆանտաստիկ վեպեր
Բեդա Պատվելի
Բեդա Պատվելի (Beda Venerabilis, Bede the Venerable, Bǣda կամ Bēda, ), անգլիացի պատմիչ և աստվածաբան, Հին և Նոր Կտակարանների գրքերի և աստվածաբանական բնույթի երկերի մեկնությունների հեղինակ է։ Սակայն նրա գլխավոր ստեղծագործությունն է համարվում «Անգլիացիների եկեղեցական պատմություն» երկը (բաղկացած է 5 գրքից), որի շնորհիվ նա հռչակվել է «Անգլիայի պատմահայր»։ 1899 թվականին կաթոլիկ եկեղեցու կողմից դասվել է սրբերի շարքը։
Կենսագրություն
Բեդան ծնվել է 673 թվականին։ Նրա ծագման մասին ոչինչ հայտնի չէ, բայց հավանաբար նրա ծնողները գյուղացիներ են եղել։ 7 տարեկանում ընդունվել է Ուիրմուտ վանքը` աբբա Բենեդիկտ Բիսկոպի մոտ սովորելու։ Այնուհետև սովորել է 681 թվականին հիմնադրված Յարոու վանքում` կուսակրոն Կեոլֆրիտի մոտ։ Ըստ որոշ աղբյուրների` ժանտախտի համաճարակից հետո` 19 տարեկանում, դարձել է սարկավագ, 702 թվականին` քահանա, ինչում աջակցել է Հեքսեմի եպիսկոպոս Յոհանը։ Այդ ժամանակից էլ սկսվել է Բեդայի գրական գործունեությունը, որը հիմնականում բաղկացած է Հին և Նոր Կտակարանների առանձին գրքերով մեկնություններից։ Սակայն, ունենալով հարուստ գրադարան, նա եկեղեցական աշխատություններից բացի ուսումնասիրել է նաև գիտական աշխատանքներ և անտիկ պոեզիա ։
Բեդան գրել է բանաստեղծություններ ինչպես լատիներենով, այնպես էլ մայրենի լեզվով, սակայն այդ ժառանգությունից պահպանվել է միայն Էտելֆրիտա թագուհու լատիներեն հիմնը և անգլոսաքսոնական «Հոգեվարքի երգը» ստեղծագործությունը։ Նրա լատիներենը, ժամանակակից լատիներենի հետ համեմատած, տարբերվում է լավ ոճով և այդ պատճառով էլ մատչելի է։ Բեդան տիրապետել է շատ արհեստների, լավ երգել է, և չնայած գիտության նկատմամբ ունեցած մեծ հետաքրքրությանը, ակտիվ մասնակցել է Անգլիայի հասարակական կյանքին ։
Ծանոթագրություններ
Կատեգորիա:Անգլիացի պատմիչներ Կատեգորիա:Եկեղեցական պատմիչներ Կատեգորիա:8-րդ դարի գրողներ Կատեգորիա:Եկեղեցու հայրեր Կատեգորիա:Եկեղեցու ուսուցիչներ Կատեգորիա:Անգլիացի բանաստեղծներ Կատեգորիա:Անգլիացի թարգմանիչներ Կատեգորիա:Անգլիացի գրողներ Կատեգորիա:Աստվածաբաններ
Խաչիկա
Խաչիկա, հայկական արական անուն։ Առաջացել է հայերեն խաչ բառից։ Անսովոր անուն է ։
Ծանոթագրություններ
Կատեգորիա:Հայկական արական անձնանուններ
Պոմորիեի համայնք
Պոմորիեի համայնք (Община Поморие), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Պոմորիե քաղաքը։
Համայնքի տարածքի մակերեսը կազմում է 413,19 կմ²։
Ստրումյանի համայնքի քմեթը (քաղաքապետ) ընտրությունների արդյունքում Իվան Ալեքսիևն է։
Բնակչություն
Ըստ 2011 թվականի մարդահամարի տվյալների՝ համայնքի բնակչությունը կազմում է 27,780 մարդ։
Համայնքի կազմ
Համայնքի մեջ են մտնում հետևյալ բնակավայրերը՝
Արտաքին հղումներ
Կատեգորիա:Բուրգասի մարզի համայնքներ Կատեգորիա:Բուլղարիայի վարչական բաժանում Կատեգորիա:Բուլղարիայի համայնքներ
Տաբու (ֆիլմ, 1931)
«Տաբու» (Tabu)՝ Ֆրիդրիխ Վիլհելմ Մուրնայի վերջին ֆիլմը։